ক্রিকেট দুনিয়ায় তাক লাগানো ফিল্ডিং নেহাত কম দেখা যায় না। ২২ গজ এ যাবৎ বহু স্মরণীয় ফিল্ডিং-এর সাক্ষী থেকেছে। মহিলারাও কোনও অংশে কম যান না, তার প্রমাণ হল আরও একবার। কঠিন ক্যাচ মুঠোবন্দি করে তাঁরাও চমকে দেওয়ার ক্ষমতা রাখেন। অস্ট্রেলিয়ায় মহিলাদের বিগ ব্যাশ লিগে সম্প্রতি এমনই একটি ক্যাচ ধরে তাক লাগিয়ে দিয়েছেন ‘ব্রিসবেন হিট’ দলের খেলোয়াড় হেইডি বিরকেট।
আরও পড়ুন
ও বেবি! ২২ গজে প্রেম নিবেদন সচিনের, দেখুন ভিডিও...
সাম্বার দেশে ঢেউ তুলে ফের জুটি বাধছে ব্রুমার, বিয়ের জল্পনাও চলছে
লিগের একটি গুরুত্বপূর্ণ ম্যাচে ‘ব্রিসবেন হিট’ এবং ‘সিডনি থান্ডার’— দুই দল‌ের মধ্যে খেলা চলছিল। সিডনি থান্ডারসের হয়ে ব্যাট করছিলেন নওমি স্ট্যালেনবার্গ। হঠাৎ ছক্কা হাঁকাতে গিয়ে একটি ক্যাচ তুলে ফেলেন তিনি। সেই ক্যাচ ধরার জন্য ঝাঁপিয়ে পড়েন ব্রিসবেন-এর ফিল্ডার হেইডি। মরিয়া হেইডি দেহ শূন্যে ছুড়ে দিয়ে ডাইভ দেন সামনে এবং চোখের পলকে মুঠোবন্দি করে ফেলেন বল। গোটা মাঠ তখন বিস্মিত। এই ক্যাচ যে হেইডি ধরতে পারবেন, তা ভক্তদের অনেকেই কল্পনা করতে পারেননি। ম্যাচের পরে বিগ ব্যাশ লিগের টুইটার অ্যাকাউন্ট থেকে হেইডির এই বিস্ময়কর ক্যাচের ভিডিওটি শেয়ার করা হয়। মুহূর্তের মধ্যে ভাইরাল হয়ে যায় এই ভিডিও।
দেখুন সেই ভিডিও—